|  |
| --- |
| Modtager(e): Ad hoc RådhusMED om ny administrativ organisering |

Implementering af ny administrativ organisering, status. 27. august 2013

1. **Omflytning og ombygninger**Efter en turbulent periode har medarbejderne fået deres nye arbejdspladser og de tilhørende ombygninger er nogenlunde på plads. Jobcentret kommer på plads i uge 35 som de sidste. Lige nu laves en opsamling på evt. mangler, så de sidste arbejder kan afsluttes.
2. **Skiltning**

Skiltningen på rådhuset er endnu ikke på plads, men der arbejdes på sagen. Der vil som nu bliver en overordnet henvisning til borgmester, kommunaldirektør og afdelingen i foyeren og så nærmere henvisninger til de enkelte afdelinger og enheder indenfor i blokkene. Den samlede information vil kunne se på den store oversigtstavle i foyeren.

1. **Acadre**
Den nye organisation er implementeret i Acadre. Det må forudses, at der løbende sker en yderligere tilpasning i afdelingerne og områderne, som skaber behov for yderligere tilpasninger af Acadre. Hvis det sker vil tilpasningerne ske løbende som en del af den daglige vedligeholdelse.
2. **It systemer i –øvrigt**Også de øvrige administrative systemer er på plads. Også her vil der løbende blive foretaget tilpasninger, når der opstår behov for det. Det drejer sig om medarbejdernes placering, postgrupper, e-mailadresser og alt det andet, der får den elektroniske dagligdag til at fungere.

1. **Hjemmeside og Intranet**

Hjemmesiden og Intranettet er nu gennemgået og rettet, så henvisninger og omtaler svarer til den nye organisering. Så nu er der en struktur svarende hertil. Men det er et stort materiale der findes på nettet og der vil i nogle af dokumenterne formodentlig stadig være henvisninger til den gamle struktur. Det skal rettes efterhånden som de findes. Det er den afdeling, der er ansvarlig for det pågældende område, der skal sikre at rettelserne bliver lavet.

1. **Områdesekretariaternes områdebeskrivelser**

Der er udarbejdet et forslag til beskrivelse af områdesekretariaternes opgaver. Det har været sendt til høring hos direktørerne, afdelingscheferne og medarbejderne i områdesekretariaterne. På baggrund heraf er lavet en justeret udgave af beskrivelsen. Den behandles herefter i direktørforum og chefforum.

l

1. **Netværk**Strategi og administrationsgrundlag for netværksorganisationen bliver endelig behandlet af kommuneMED, Chefforum og Direktørforum i september måned. Derefter gennemføres drøftelser i organisationen om det videre arbejder, herunder hvilke opgaver netværksorganisationen skal løse.
2. **Budget og regnskab**
Af regnskabsmæssige grunde kan omlægning af budget og regnskab først endeligt gennemføres pr. 1. 1. 2014. Der er vedtaget en procedure for, hvordan økonomiopfølgningen skal finde sted i resten af 2013. Den sidste del af tilpasningen er rent teknisk og har ikke relevans for andre medarbejdere end dem, de skal arbejde med de pågældende økonomiske systemer. Projektet ledes af Heidi Nørgaard.
3. **Projektet ny administrativ organisering** er hermed afsluttet som selvstændigt projekt. Det resterende arbejde med tilretning, bl.a. af de økonomiske systemer, vil ske i projektet Implementering af ny organisation i økonomi- løn og driftssystemer, hvor projektlederen er Heidi Nørgaard eller i den relevante del af den nye organisation. Projektleder Bjarne Rasmussen afslutter sit arbejde med udgangen af august (reelt d. 27. august 2013)

Bjarne Rasmussen

Projektleder.